Document ID: 32005R1665

ΚΑΝΟΝΙΣΜΌΣ (ΕΚ) αριθ. 1665/2005 ΤΗΣ ΕΠΙΤΡΟΠΉΣ
της 12ης Οκτωβρίου 2005
για τροποποίηση του κανονισμού (ΕΚ) αριθ. 314/2002 για τη θέσπιση των λεπτομερειών εφαρμογής του καθεστώτος των ποσοστώσεων στον τομέα της ζάχαρης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1260/2001 του Συμβουλίου, της 19ης Ιουνίου 2001, για την κοινή οργάνωση των αγορών στον τομέα της ζάχαρης (1), και ιδίως το άρθρο 15 παράγραφος 8,
Εκτιμώντας τα ακόλουθα:
(1)
Το άρθρο 6 παράγραφος 4 του κανονισμού (ΕΚ) αριθ. 314/2002 της Επιτροπής (2) προβλέπει τον τρόπο καθορισμού της ποσότητας ζάχαρης, ισογλυκόζης και σιροπιού ινουλίνης που διατίθεται για κατανάλωση στο εσωτερικό της Κοινότητας, και αναφέρεται στο άρθρο 15 του κανονισμού (ΕΚ) αριθ. 1260/2001.
(2)
Για λόγους διαφάνειας και σαφήνειας, κρίνεται σκόπιμο να διευκρινιστούν ορισμένα σημεία του υπολογισμού και ιδίως, να ληφθούν υπόψη τα πλεονασματικά αποθέματα που καθορίζονται στο άρθρο 1 του κανονισμού (ΕΚ) αριθ. 832/2005 της Επιτροπής, της 31ης Μαΐου 2005, για τον καθορισμό της πλεονάζουσας ποσότητας ζάχαρης, ισογλυκόζης και φρουκτόζης για την Τσεχική Δημοκρατία, την Εσθονία, την Κύπρο, τη Λεττονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία (3).
(3)
Πρέπει επίσης να ληφθούν υπόψη τα αποθέματα της παρέμβασης για να εκτιμηθούν τα αποθέματα της αρχής και του τέλους της περιόδου και οι διαθέσιμες ποσότητες ζάχαρης στην κοινοτική αγορά.
(4)
Κρίνεται σκόπιμο να τροποποιηθεί ο κανονισμός (ΕΚ) αριθ. 314/2002 αναλόγως.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 6 του κανονισμού (ΕΚ) αριθ. 314/2002 τροποποιείται ως εξής:
1)
η παράγραφος 4 τροποποιείται ως εξής:
α)
το τρίτο εδάφιο αντικαθίσταται από το ακόλουθο κείμενο:
«Οι ποσότητες που αναφέρονται στο πρώτο εδάφιο στοιχεία γ) και δ) και στο δεύτερο εδάφιο στοιχεία α) και β) εξάγονται από τις βάσεις δεδομένων της Eurostat ή των εναλλακτικών πηγών πληροφόρησης και αφορούν, σε περίπτωση που δεν υπάρχουν πλήρη στοιχεία για μία περίοδο εμπορίας, τους τελευταίους δώδεκα μήνες που είναι διαθέσιμοι. Οι ποσότητες υπό καθεστώς τελειοποίησης προς επανεξαγωγή ή επανεισαγωγή δεν λαμβάνονται υπόψη.»·
β)
προστίθεται το ακόλουθο εδάφιο:
«Στις ποσότητες που αναφέρονται στο πρώτο εδάφιο στοιχείο α) και δεύτερο εδάφιο στοιχείο γ), περιλαμβάνονται οι πλεονασματικές ποσότητες που καθορίζονται στο άρθρο 1 του κανονισμού (ΕΚ) αριθ. 832/2005 της Επιτροπής (4) και τα αποθέματα παρέμβασης που δημιουργήθηκαν κατ’ εφαρμογή του άρθρου 7 του κανονισμού (ΕΚ) αριθ. 1260/2001.
2)
η παράγραφος 5 τροποποιείται ως εξής:
α)
στο πρώτο εδάφιο, προστίθενται τα ακόλουθα στοιχεία δ) και ε):
«δ)
οι ποσότητες βασικών προϊόντων εκφραζόμενων σε λευκή ζάχαρη για τις οποίες έχουν εκδοθεί κατά την εν λόγω περίοδο εμπορίας τίτλοι επιστροφής στην παραγωγή δυνάμει του άρθρου 7 παράγραφος 3 του κανονισμού (ΕΚ) αριθ. 1260/2001·
ε)
η επισιτιστική βοήθεια.»·
β)
το δεύτερο εδάφιο καταργείται.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Οκτωβρίου 2005.

Labels: 7
17
6